James Whitney

Siro James Pliny WHITNEY KCMG (naskiĝis la 22-an de oktobro 1843 en Williamsburgh Township, Supra Kanado ; mortis la 25-an de septembro 1914 en Toronto, Ontario) estis kanada politikisto, kiu estis prezidanto de la Konservativa Partio de Ontario inter 1896 kaj 1914 kaj Ĉefministro de Ontario de 1905 ĝis 1914.

 Politiko 
Li leviĝis por iĝi partiestro en 1896, transformante ĝin de mallarĝanima kaj netolerema partio en progreseman partion deciditan konstrui la provincon. En la elekto de 1905, li gvidis la Konservativulojn al venko por la unua fojo en 33 jaroj, venkante la Liberalan Partian registaron de George William Ross.

La registaro de Whitney fokusiĝis al la industria disvolviĝo de Ontario, kreante la Ontarian Akvoenergian Komisionon, kun Sir Adam Beck kiel ĝia prezidanto kaj gvidanto. Lia registaro ankaŭ aprobis la Laboristaran Kompensleĝon kaj realigis leĝojn pri modereco (senalkohola kulturo, d:Q333247). Li ankaŭ trankviligis la kontraŭ-katolikajn kaj kontraŭ-franckanadajn sentojn de la subtenantoj de la Oranĝa Ordeno en sia interna rondo (inkluzive de George Howard Ferguson) per aprobado de Regularo 17. Ĉi tiu regularo malpermesis la instruadon de la franca preter la unuaj tri jaroj de lernado. La mezuro incitis franckanadajn sentojn tra la tuta lando, precipe en Kebekio, kaj dividis la nacion kiam ĝi eniris la Unuan Mondmiliton.

Whitney mortis en ofico baldaŭ post venkado en la elekto de 1914.

 Referencoj 

 Eksteraj ligiloj 

 Ontario Plaques - Sir James Pliny Whitney
 Sir James Whitney fonds, Archives of Ontario

Kategorio:Ĉefministroj de Ontario